П Р О Т О К О Л    № 30

от заседание на
Комисията по анализ и отчитане степента на натовареност
на органите на съдебната власт
към Висшия съдебен съвет

23 септември 2014 г.

Днес, 23.09.2014 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт ( Комисията по натовареност ) към ВСС, в състав:

ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА
КАМЕН ИВАНОВ
МАРИЯ КУЗМАНОВА
МИЛКА ИТОВА - отсъства
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	

Присъстват от администрацията на ВСС експертните сътрудници към комисията: Красимира Василева – началник отдел „ЮОДКВСС”, дирекция „Правна”, и Румен Митев – главен експерт статистик, отдел „САОД”, дирекция „ИТСС”.

След разисквания по предварително обявения дневен ред и допълнително постъпил материал, 

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Включва към дневния ред днес постъпилото до комисията:
- Предложение от главния секретар на ВСС за определяне на представител на КАОСНОСВ за включване в конкурсна комисия по обявен конкурс за назначаване на служители на длъжност „Старши експерт – статистически анализ” в отдел „Статистически анализ и обработка на данни”, дирекция „Информационни технологии и съдебна статистика” - като точка 6 от дневния ред.

1. ОТНОСНО: Проект на предложение до ВСС за допълнение на решение от 29.05.2014 г. по Протокол № 22, т. 82, за определяне на минимални граници за натовареност на председателите и на заместник-председателите при разпределение на делата.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1.1. Приема проектът да бъде допълнен съобразно уточненията в проведената дискусия.
1.2. Възлага на г-жа Галина Карагьозова за следващото заседание на комисията да представи окончателния текст на проекта с оглед включването му в дневен ред за заседание на ВСС на 2 октомври 2014 г.

2. ОТНОСНО: Извлечение от Протокол № 31/09.09.2014 г. /т. 9/ от заседание на Комисия „Публична комуникация” относно подобряване на комуникацията с Гражданския съвет – предоставяне на обратна информация за резултатите от разглеждане на Актовете и препоръките на Гражданския съвет в постоянните комисии на ВСС.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение препоръката на Комисия „Публична комуникация” на ВСС.

3. ОТНОСНО: Извлечение от Протокол № 33/17.09.2014 г. на Комисия „Публична комуникация” с приложено Предложение на председателя на Районен съд Нови пазар относно въвеждане на единни стандарти за всички органи на съдебната власт за изработване и използване на графични символи – лого на отделните органи, оформянето на официалната кореспонденция, използването на еднакви печати на всички комисии на ВСС, за изразяване на становище.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. Изразява положително становище към предложенията на председателя на Районен съд Нови пазар.
3.2. Предлага на комисиите на ВСС „Публична комуникация”, „ПКИТС” и  „Правни въпроси” в годишните планове за дейността си през 2015 г. да заложат създаване на работна група с предмет на дейност засегнатите в предложението въпроси.

4. ОТНОСНО: Предложение от Галина Иванова, председател на Районен съд гр. Нови пазар, относно отговорността на административните ръководители при определяне на натовареността на магистратите от съответния орган на съдебната власт и начините за контролиране на този процес /вх. № 11-07-1524/03.09.2014 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

4.1. Приема предложението относно отговорността на административните ръководители при определяне на натовареността на магистратите от съответния орган на съдебната власст и начините за контролиране на този процес.
4.2. Да се отговори писмено на подателя на предложението съобразно уточненията при проведената дискусия, като се изрази и благодарност от името на комисията за направените предложения.
4.3. Предоставя предложението на Подгрупа „Съдии” към Работната група за изготвяне на средносрочна стратегия за човешките ресурси в съдебната система за запознаване и вземане предвид в бъдещи дискусии по натовареността на органите на съдебната власт.

5. ОТНОСНО: Извлечение от Протокол № 40/17.09.2014 г. на Комисия „Международна дейност” с приложено Предложение от Сотир Цацаров – главен прокурор на Република България относно информация – отчет за изпълнението на Плана за действие на Прокуратурата на Република България, за становище в срок до 30.09.2014 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

5.1. Приема за сведение предоставената информация – отчет за изпълнението на Плана за действие на Прокуратурата на Република България, като дава възможност на членовете на комисията в случай, че имат бележки да ги изкажат при обсъждане на материала в заседанието на ВСС.
5.2. Възлага на г-жа Елка Атанасова да докладва на следващото заседание на комисията по-подробно във връзка с извършената до момента дейност по Стъпка 1 от Мярка № 4  от Плана за действие на ПРБ за периода от 01.09.2013 г. до 01.09.2014 г. 

6. ОТНОСНО: Предложение от главния секретар на ВСС за определяне на представител на КАОСНОСВ за включване в конкурсна комисия по обявен конкурс за назначаване на служители  на длъжност „Старши експерт – статистически анализ” в отдел „Статистически анализ и обработка на данни”, дирекция „Информационни технологии и съдебна статистика”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

6.1. Определя членовете на комисията Галина Карагьозова, Мария Кузманова и Елка Атанасова за включване в конкурсната комисия по обявен конкурс за назначаване на служители на длъжността „Старши експерт – статистически анализ” в отдел „Статистически анализ и обработка на данни”, дирекция „Информационни технологии и съдебна статистика”.
6.2. Предоставя на главния секретар на ВСС решението по т. 6.1 за сведение и по предназначение.

ПРЕДСЕДАТЕЛ
НА КОМИСИЯТА:  /п/  КАЛИН КАЛПАКЧИЕВ